CELEX: E2005P0003
Language: sl
Date: 2005-04-12 00:00:00
Title: Tožba Nadzornega organa EFTA proti Kraljevini Norveški, vložena 12. aprila 2005 (Zadeva E-3/05)

30.6.2005   
            
            
               SL
            
            
               Uradni list Evropske unije
            
            
               C 159/28
            
         Tožba Nadzornega organa EFTA proti Kraljevini Norveški, vložena 12. aprila 2005
   (Zadeva E-3/05)
   (2005/C 159/10)
   Nadzorni organ EFTA, ki ga zastopata Niels Fenger in Arne Torsten Andersen, zastopnika za Nadzorni organ EFTA, 35, Rue Belliard, B-1040 Bruselj, je 12. aprila 2005 na sodišče EFTA vložil tožbo proti Kraljevini Norveški.
   Vlagatelj zahteva, da sodišče:
   
               1.
            
            
               razglasi, da s tem, da je Kraljevina Norveška pridobitev pravice do družinskih dodatkov pogojila z zahtevo stalnega prebivališča v okrožju Finnmark oziroma v sedmih posebnih občinah v okrožju Troms, ni izpolnila svoje obveznosti v skladu s členom 73 Akta, iz točke 1 Priloge VI Sporazuma EGP (Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti), kakor je bil prilagojen Sporazumu EGP s Protokolom 1 k Sporazumu; ali
               razglasi, da s tem, da je Kraljevina Norveška podala navedeno zahtevo stalnega prebivališča, ni izpolnila svoje obveznosti v skladu s členom 7(2) Akta, iz točke 2 Priloge V (Uredba Sveta (EGS) št. 1612/68 z dne 15. oktobra 1968 o prostem gibanju delavcev na ozemlju Skupnosti), kakor je bil prilagojen Sporazumu EGP s Protokolom 1 k Sporazumu; in
            
         
               2.
            
            
               Republiki Norveški naloži plačilo stroškov postopka.
            
         Pravno in dejansko ozadje ter tožbeni razlogi, navedeni v podporo:
   
               —
            
            
               Primer zadeva regionalno dopolnilo družinskemu dodatku norveškim družinam, ki je dodeljen osebam, odgovornim za vzgajanje otrok v določenem prostoru.
            
         
               —
            
            
               Norveški zakon zahteva, da uživalec dopolnila s svojim otrokom prebiva v določenem prostoru. Dopolnilo ni odvisno od kraja, kjer je uživalec zaposlen.
            
         
               —
            
            
               Člen 29 EGP določa uskladitev sistema socialne varnosti, da bi poskrbel za svobodo gibanja zaposlenih in samozaposlenih oseb znotraj EGP.
            
         
               —
            
            
               Člen 73 Uredbe 1408/71 pogojuje, da za zaposleno ali samozaposleno osebo velja zakonodaja države EGP, v kolikor biva v drugi državi EGP, je upravičena do družinskih dodatkov, ki jih predpisuje zakonodaja države EGP, kot če bi oseba bivala na ozemlju te države.
            
         
               —
            
            
               Člen 7(2) Uredbe 1612/68 določa, da migracijski delavci uživajo enake socialne prednosti kot nacionalni delavci.